Etter å ha lest en bok om Lucrezia Borgia, skrev Bjørnstjerne Bjørnson omgående et brev til Christian Meyer Ross i Roma med beskjed om å male Lucrezia dansende foran sin far Borgia-paven og sin bror Cesare - før andre brukte motivet. Men Ross holdt seg til salongmalerier og portretter. Imidlertid kastet han ikke brevet, for det ble gjenfunnet - i frakken til Eilif Peterssen etter dennes død. Faktisk tegnet Peterssen et utkast av motivet, og Halvdan Koht syntes dette var ett av Peterssens beste arbeider. Men noe maleri ble aldri av.